Boererate.com: Omega-3 van vis die beste teenvoeter vir kanker
Omega-3 van vis die beste teenvoeter vir kanker
Omega-3 wat verkry word van vis is ’n baie beter teenvoeter teen kanker as dié wat verkry word van vlassaad en ander olies. Dit is die bevinding van ’n onlangse studie aan die Universiteit van Guelph in Kanada.
Hulle bevinding was dat mariene-gebaseerde omega-3’s agt keer meer effektief is om tumorontwikkeling en -groei te inhibeer. Aggressiewe borskanker is getoets om die uitwerking van die verskillende omega-3’s te bepaal.
Vis wat heelwat omega-3’s bevat is salm, makriel, haring, forel, sardyne en tuna. Twee tot drie porsies van enige van hierdie vis per week word aanbeveel.
Die studie is gepubliseer in die Journal of Nutritional Biochemistry.